สลอบอดัน มีลอเชวิช

| สลอบอดัน มีลอเชวิช |
| --- | --- |
Слободан Милошевић


ประธานาธิบดีแห่งสหพันธ์สาธารณรัฐยูโกสลาเวีย คนที่ 3
ดำรงตำแหน่ง 23 กรกฎาคม 1997 – 7 ตุลาคม 2000
นายกรัฐมนตรี: ราดอเย กอนติช มอมีร์ บูลาตอวิช
ก่อนหน้า: ซอรัน ลิลิช
ถัดไป: วอยีสลาฟ คอชตูนีตซา
ประธานาธิบดีเซอร์เบีย คนที่ 1
ดำรงตำแหน่ง 11 มกราคม 1991 – 23 กรกฎาคม 1997
นายกรัฐมนตรี: Dragutin Zelenović Radoman Božović Nikola Šainović Mirko Marjanović
ก่อนหน้า: สถาปนาตำแหน่ง
ถัดไป: ดรากัน ตอมิช (รักษาการ) มีลัน มีลูตินอวิช
ประธานาธิบดีแห่งสาธารณรัฐสังคมนิยมเซอร์เบีย คนที่ 14
ดำรงตำแหน่ง 8 พฤษภาคม 1989 – 11 มกราคม 1991
นายกรัฐมนตรี: Desimir Jevtić Stanko Radmilović
ก่อนหน้า: Petar Gračanin   Ljubiša Igić (รักษาการ)
ถัดไป: ยกเลิกตำแหน่ง
 
ข้อมูลส่วนบุคคล
เกิด: 20 สิงหาคม ค.ศ. 1941(1941-08-20) พอชาเรวัตส์, เซอร์เบียภายใต้การยึดครอง
เสียชีวิต: 11 มีนาคม ค.ศ. 2006(2006-03-11) (64 ปี) เฮก เนเธอร์แลนด์
เชื้อชาติ: ยูโกสลาเวีย
พรรคการเมือง: สันนิบาตคอมมิวนิสต์แห่งยูโกสลาเวีย(SKJ) (1959–1990) พรรคสังคมนิยมเซอร์เบีย (SPS) (1990–2006)
คู่สมรส: Mirjana Marković
บุตร: Marko and Marija
ศิษย์เก่า: มหาวิทยาลัยเบลเกรด
ลายมือชื่อ: 
a. ^  Became "President of the Presidency" แห่งสาธารณรัฐสังคมนิยมเซอร์เบีย (a constituent countryแห่งสหพันธ์สาธารณรัฐสังคมนิยมยูโกสลาเวีย) เมื่อวันที่ 8 พฤษภาคม ต.ศ. 1989. ภายหลังการล่มสลายของยูโกสลาเวีย, โดยได้ดำรงตำแหน่งประธานาธิบดีคนแรกของ สาธารณรัฐเซอร์เบีย (ต่อมาได้เปลี่ยนชื่อเป็น สหพันธ์สาธารณรัฐยูโกสลาเวีย) ตั้งแต่วันที่ 11 มกราคม ค.ศ. 1991

สลอบอดัน มีลอเชวิช  (เซอร์เบีย: Слободан Милошевић, อักษรโรมัน: Slobodan Milošević, [slɔbɔ̌dan milɔ̌ːʃɛʋit͡ɕ]ไฟล์:Sr-SlobodanMilosevic.ogg); 20 สิงหาคม 1941 – 11 มีนาคม 2006) เป็นนักการเมืองชาวยูโกสลาเวียและเซอร์เบียที่ดำรงตำแหน่งประธานาธิบดีเซอร์เบียระหว่างปี 1989–1997 และประธานาธิบดีแห่งสหพันธ์สาธารณรัฐยูโกสลาเวียตั้งแต่ปี 1997 จนถึงการถูกโค่นล้มในปี 2000 มีลอเชวิชมีบทบาทสำคัญในสงครามยูโกสลาเวียและกลายเป็นผู้นำประเทศคนแรกที่ถูกกล่าวหาว่ากระทำอาชญากรรมสงครามขณะดำรงตำแหน่ง
มีลอเชวิชเกิดที่เมืองพอชาเรวัตส์ เขาศึกษากฎหมายที่คณะนิติศาสตร์ที่มหาวิทยาลัยเบลเกรด ระหว่างที่เขาศึกษา เขาเข้าร่วมกับสหพันธ์เยาวชนสังคมนิยมแห่งยูโกสลาเวีย ตั้งแต่ทศวรรษ 1960 เขาทำงานเป็นที่ปรึกษาของนายกเทศมนตรีเบลเกรด และในทศวรรษ 1970 เขาเป็นผู้สนับสนุนของผู้นำเซอร์เบีย อีวาน สตัมบอลิช. มิโลเชวิชได้เป็นสมาชิกระดับสูงของสันนิบาตคอมมิวนิสต์แห่งเซอร์เบีย (SKS) ในช่วงทศวรรษ 1980 และเขาขึ้นสู่อำนาจในปี 1987 หลังจากที่เขาขับไล่ผู้คัดค้านรวมถึงสตัมบอลิช เขาถูกเลือกตั้งให้เป็นประธานาธิบดีแห่งสาธารณรัฐสังคมนิยมเซอร์เบียในปี 1989 และเป็นผู้นำการปฏิวัติต่อต้านระบบราชการซึ่งได้ปฏิรูปรัฐธรรมนูญของเซอร์เบียและเปลี่ยนแปลงรัฐให้เข้าสู่ระบบพรรคการเมืองหลายพรรค เขาเป็นผู้นำพรรคสังคมนิยมแห่งเซอร์เบียนับตั้งแต่การก่อตั้งในปี 1990 จนถึงวันที่เขาเสียชีวิต หลังจากการเลือกตั้งทั่วไปในปี 1990 มีลอเชวิชได้ดำเนินการปกครองในรูปแบบพรรคการเมืองเดียว ขณะที่พรรคของเขาควบคุมทรัพยากรทางเศรษฐกิจของรัฐ. ระหว่างการดำรงตำแหน่งประธานาธิบดีของเขา เกิดการประท้วงต่อต้านรัฐบาลและต่อต้านสงครามขึ้น และมีทหารผู้หลบหนีจากกองทัพประชาชนยูโกสลาเวียที่มีลอเชวิชควบคุมอยู่หลายแสนคน ส่งผลให้เกิดการอพยพจำนวนมากจากเซอร์เบีย.
ระหว่างการทิ้งระเบิดของเนโทในยูโกสลาเวียในปี 1999 มีลอเชวิชถูกตั้งข้อกล่าวหาจากคณะตุลาการอาญาระหว่างประเทศสำหรับอดีตยูโกสลาเวีย (ICTY) ในข้อหาก่ออาชญากรรมสงครามที่เกี่ยวข้องกับสงครามบอสเนีย, สงครามประกาศอิสรภาพโครเอเชีย และสงครามคอซอวอหลังจากการลาออกจากตำแหน่งประธานาธิบดีของยูโกสลาเวียในปี 2000 ท่ามกลางการประท้วงต่อต้านการเลือกตั้งประธานาธิบดีที่มีข้อสงสัย มีลอเชวิชถูกจับโดยเจ้าหน้าที่ของรัฐบาลกลางยูโกสลาเวียในเดือนมีนาคม 2001 ในข้อหาทุจริต, การใช้อำนาจในทางที่ผิด และการยักยอกทรัพย์ การสอบสวนเบื้องต้นล้มเหลว และเขาถูกส่งตัวไปยังคณะตุลาการอาญาระหว่างประเทศสำหรับอดีตยูโกสลาเวีย (ICTY) เพื่อต่อสู้คดีในข้อหาก่ออาชญากรรมสงคราม. มิโลเชวิชประณามศาลว่าเป็นศาลที่ไม่ถูกต้องตามกฎหมายและปฏิเสธที่จะแต่งตั้งทนายความ โดยดำเนินการป้องกันตัวเอง เขาเสียชีวิตจากอาการหัวใจวายที่กรุงเฮกในปี 2006 ก่อนที่การพิจารณาคดีจะจบลง. ศาลปฏิเสธความรับผิดชอบต่อการเสียชีวิตของมีลอเชวิช โดยระบุว่าเขาปฏิเสธที่จะรับยาที่แพทย์สั่งสำหรับโรคหัวใจและเลือกที่จะรักษาด้วยตัวเองแทน หลังจากที่เขาเสียชีวิต คณะตุลาการอาญาระหว่างประเทศสำหรับอดีตยูโกสลาเวียพบว่าเขามีส่วนเกี่ยวข้องในอาชญากรรมร่วมที่ใช้ความรุนแรง เช่น การล้างชาติพันธุ์เพื่อลบล้างชาวโครแอต ชาวบอสนีแอกและชาวแอลเบเนียออกจากบางพื้นที่ในโครเอเชีย, บอสเนียและเฮอร์เซโกวีนา, และคอซอวอ ศาลยุติธรรมระหว่างประเทศ (ICJ) ได้ข้อสรุปแยกต่างหากว่าไม่มีหลักฐานเชื่อมโยงเขากับการฆ่าล้างเผ่าพันธุ์ที่กระทำโดยกองกำลังชาวเซิร์บบอสเนียในระหว่างสงครามบอสเนีย แต่พบว่ามีลอเชวิชได้ละเมิดอนุสัญญาว่าด้วยการป้องกันและลงโทษความผิดอาญาฐานฆ่าล้างเผ่าพันธุ์โดยไม่สามารถป้องกันการฆ่าล้างเผ่าพันธุ์จากการเกิดขึ้น และไม่สามารถถือผู้ที่เกี่ยวข้องรับผิดชอบได้.
ผู้สังเกตการณ์ได้อธิบายพฤติกรรมทางการเมืองของมีลอเชวิชว่าเป็นแบบประชานิยมและคตินิยมสรรผสาน การปกครองของมิโลเซวิชได้รับการอธิบายว่าเป็นแบบเผด็จการหรือเผด็จการอำนาจนิยม รวมถึงการปกครองแบบคเลปโตแครต (การใช้อำนาจเพื่อผลประโยชน์ส่วนตัว) โดยมีข้อกล่าวหาการทุจริตในการเลือกตั้ง, การลอบสังหาร, การลดเสรีภาพสื่อ, และการใช้ความรุนแรงโดยตำรวจ.